钦定古今图书集成/历象汇编/岁功典/第099卷 > 念奴娇〈避暑〉 释挥
## 钦定古今图书集成/历象汇编/岁功典/第099卷 > 念奴娇〈避暑〉 释挥

故园避暑，爱繁阴翳日，流霞供酌。竹影筛金泉漱玉，
红映薇花帘箔。素质生风，香肌无汗，绣扇长闲却。双
鸾栖处，绿筠时下风箨。　吹断舞影歌声，阳台人去，
有当年池阁。佩结兰英凝念久，言语精神依约。燕别
雕梁，鸿归紫塞，音信凭谁托。争知好景，为君长是萧
索。